หุ้นปิดเช้าร่วง0.43จุดตามแรงขายทำกำไร
ตลาดหุ้นวันที่ 10 ก.พ.ดัชนีปิดภาคเช้าที่  1,116.74 จุด ลดลง 0.43 จุด หรือ -0.04%  มูลค่าการซื้อขาย 13,821.72 ล้านบาท
10 ก.พ. 2555

ตลาดหุ้นวันที่ 10 ก.พ.ดัชนีปิดภาคเช้าที่  1,116.74 จุด ลดลง 0.43 จุด หรือ -0.04%  มูลค่าการซื้อขาย 13,821.72 ล้านบาท
ความเคลื่อนไหวของตลาดหุ้นในช่วงเช้าดัชนีแกว่งตัวในขาขึ้น สลับกับมีแรงขายทำกำไรออกมาฉุดดัชนีปรับตัวดลง จากระหว่างวันทำระดับสูงสุดที่ 1,120.56 จุด  
บริษัทหลักทรัพย์ (บล.) เคที ซีมิโก้ ระบุว่า ดัชนียังคงทดสอบแนวต้านที่ 1,123 จุด  โดยแนวโน้มการรอดพ้นจากการผิดนัดชำระหนี้แบบไม่เป็นระเบียบของกรีซเป็นปัจจัยหนุนเชิงบวกต่อตลาดหุ้นวันนี้ แม้นักลงทุนระยะสั้น อาจทยอยขายทกำไรเมื่อ
ดัชนีดีดตัวขึ้น แต่ประเมินว่าการที่ตลาดจะเดินหน้าต่อไปจำเป็นต้องอาศัยความต่อเนื่องของข้อมูลการฟื้นตัวทางเศรษฐกิจ โดยเฉพาะหุ้นในกลุ่มพลังงาน ที่ได้รับอานิสงส์จากราคาน้ำมันที่ดีดตัวขึ้นแรงถึง 1% คืนวานนี้  
อย่างไรก็ตามระยะสั้น แนะนำเก็งกำไรหุ้นกลุ่มพลังงาน-ปิโตรเคมี ที่ยังปรับตัวช้ากว่าตลาดและกลุ่มได้แก PTT, IRPC, PTTGC, VNT รวมไปถึงหุ้นที่เกี่ยวเนื่องกับการบริโภคในประเทศที่ยังมีแนวโน้มการขยายตัวดี ได้แก่ KBANK, 
SCB, LH,SIRI, ADVANC โดยประเมินนักลงทุนต่างชาติซื้อสุทธิอีก 1.2-1.5 หมื่นล้านบาท แม้แรงซื้อนักลงทุนต่างชาติวานนี้จะเริ่มแผ่วลง แต่หากพิจารณาจากข้อมูลยอดซื้อสุทธิในปี 2554 มีความเป็นไปได้ว่า นักลงทุนต่างชาติจะซื้อสุทธิตลาดหุ้นไทย
เพิ่มเติมอีก 1.2-1.5 หมื่นล้านบาท เพื่อให้ยอดซื้อสะสมไปแตะระดับเดียวกับที่เคยทำไว้สูงสุดในปีที่ผ่านมา นอกจากนี้ในกลุ่ม SET50 พบว่า BANPU, BLA, BH, KTB และ STA ยังมีสัดส่วนการถือครองของนักลงทุนต่างชาติน้อยกว่าเมื่อเทียบกับช่วงสูงสุดในปีที่ผ่านมา
หลักทรัพย์ 5อันดับแรกที่มีมูลค่าการซื้อขายสูงสุด ได้แก่KBANK    มูลค่าการซื้อขาย 933.02 ล้านบาท  ปิดที่  132.50  บาท  เพิ่มขึ้น 1.50 บาท หรือ 1.15%IVL      มูลค่าการซื้อขาย 711.36 ล้านบาท  ปิดที่  38 บาท ไม่เปลี่ยนแปลงADVANC   มูลค่าการซื้อขาย  541.10 ล้านบาท ปิดที่   152.50  บาท เพิ่มขึ้น 0.50 บาท หรือ 0.33%CPALL   มูลค่าการซื้อขาย 503.25 ล้านบาท ปิดที่ 56.25 บาท ลดลง 0.25 บาท หรือ -0.44%PTTGC    มูลค่าการซื้อขาย 503.25 ล้านบาท ปิดที่  72.50 บาท ลดลง 0.25 บาท หรือ -0.34%